এর আগে, আমেরিকা এবং দক্ষিণ কোরিয়া পিয়ংইয়ংয়ের বিরুদ্ধে বোমা হামলার মহড়া করেছে বলে খবর প্রকাশিত হয়েছে। মহড়া শেষ করারও কয়েকদিন পর এ খবর প্রকাশ করা হয়েছিল। এ ছাড়া, বিনা ঘোষণায় পরমাণু বোমা বহনে সক্ষম মার্কিন কৌশলগত বোমারু বিমান বি-১বিও দক্ষিণ কোরিয়া আকাশে টহল দিতে দেখা গেছে। উত্তর কোরিয়ায় হামলার মহড়ায় এ বিমানও অংশ নিয়েছে বলে সিউলের সংবাদ মাধ্যম জানিয়েছে। অবশ্য এ নিয়ে আনুষ্ঠানিক ভাবে কিছু জানায় নি আমেরিকা বা দক্ষিণ কোরিয়া।